Author: Anu
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	15. märts 2006 nr 216

Ettepanek Haapsalu Linnavolikogule
üldplaneeringut muutva detailplaneeringu
algatamiseks (Pargi tn 8, Haapsalu)

Planeering algatatakse OÜ Pasila (asukoha aadress A.Vabbe tn 1, 51011 Tartu) taotluse alusel.
Algatava planeeringu eesmärk on planeerida Pargi tn 8 krundi maakasutuse sihtotstarbeks väikeelamumaa, et ehitada krundile kuni kahekorruseline korterelamu ja määrata krundi uus ehitusõigus ning arhitektuursed hoonestustingimused. Sellega muudetakse kehtivat planeeringut, millele vastavalt on antud kruntide sihtotstarve ”ärimaa”.
Juhindudes kohaliku omavalitsuse korralduse seaduse § 6 lg 1, lg 3 p 1, § 22 lg 1 p 33, § 30 lg 1 p 1, § 31, planeerimisseaduse § 10 lg 5, Haapsalu põhimääruse § 12 lg 1 p 34, § 35, § 63 ja haldusmenetluse seadusest Haapsalu Linnavalitsus

k o r r a l d a b:

1.	Teha ettepanek Haapsalu Linnavolikogule:
1.1	algatada üldplaneeringut muutev Pargi tn 8, Haapsalu detailplaneering;
 1.2. kinnitada detailplaneeringu lähteülesanne vastavalt lisale 1.
2.	Korraldus jõustub avalikustamisega.
3.	Korraldus avalikustada väljapanekuga linnavalitsuse fuajees.
4.	Käesoleva korralduse peale võib esitada kaebuse Tallinna Halduskohtule halduskohtmenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär

Lisa 1
Haapsalu Linnavalitsuse 15. märtsi
2006 korraldusele nr 216

Pargi tn 8 detailplaneeringu
LÄHTEÜLESANNE

Planeeringu tellija: Haapsalu Linnavalitsus
Lähteülesanne kehtib: kaks aastat
Ülesande koostamise alus: planeeringu algatamise ettepaneku tegija OÜ Pasila taotlus 09.03.2006 reg.nr7-1.3/1365.

1. Planeeringu eesmärk
Detailplaneeringu eesmärgiks on Pargi tn 8 ärimaa krundi planeerimine väikeelamumaaks, et ehitada krundile kuni kahe korruseline korterelamu. Planeeringuga määratakse krundi ehitusõigus, arhitektuursed hoonestustingimused, haljastuse põhimõtted, kommunikatsioonide asukohad, parkimiskorraldus.

2. Andmed planeeritava maa-ala kohta
Planeeritava ala, pindalaga ca 1600 m^2, asub Haapsalus, Pargi tänava ääres, elamukvartalis, kus paiknevad kuni kahe korruselised korter- ja ühepereelamud. Läänest külgneb planeeritav ala Aida tn 6 ärimaakrundiga.
Planeeritava krundi andmed: katastritunnus 18301:018:0017, kinnistusraamatu registriosa number 2084932, pindala 1553m^2, sihtotstarve 100% ärimaa.
Krundi omanik on OÜ Pasila. Krundil paikneb suure ehitusaluse pindalaga pooleliolev kauplusehoone.

3. Varem koostatud planeeringud
3.1 Haapsalu linnas üldplaneeringuna kehtiva RPI Eesti Projekt 1987 töö nr A 1104-85/87 “Haapsalu linna ja kuurordi generaalplaani korrektuur” kohaselt on alustatud krundil kauplusehoone ehitust. Koostamisel olevas Haapsalu linna üldplaneeringus on tehtud ettepanek asendada ärimaa väikeelamumaaga (s.h kuni kahekorruseliste korterelamute maaga). Algatava detailplaneeringuga saab teha ettepaneku muuta kehtivat üldplaneeringut ja kavandada krundile uus maakasutuse sihtotstarve.

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

Planeeringuga esitada:
4.2	Olemasoleva olukorra iseloomustus. Esitada planeeringualale ulatuvad kitsendused.
4.3	Võttes arvesse olemasolevat situatsiooni esitada krundi ehitusõigus:
- krundi kasutamise sihtotstarbed: väikeelamumaa;
- hoonete lubatud suurim arv krundil: maksimaalselt üks;
- suurim lubatud ehitusalune pindala: määrata planeeringuga, maksimaalselt 440 m^2;
- hoonete lubatud suurim kõrgus (katuseharja absoluutkõrgusena, lamekatuse korral parapeti kõrgusena): kahe korruselise hoonestuse kõrgus; 
- hoone +-0.00 sidumine;
- krundi hoonestusala piiritlemine;
- olemasolev pooleliolev hoone – lammutada.

4.4	Arhitektuurinõuded ehitistele:
- korruselisus: kuni 2;
- ehitiste katusekalle või selle vahemik: määrata planeeringuga, soovitatavalt 0-20o;
- kohustuslik ehitusjoon: määrata tänava suhtes;
- katusekatte ja välisviimistluse lubatud materjalid: määrata planeeringuga.

4.5	Haljastuse ja heakorra põhimõtted:
-  krundi piirded;
- haljastuse põhimõtted (säilitatav, likvideeritav ja planeeritav haljastus); krundi hoonestamata pinnast peab vähemalt 40% olema haljastust;
- vertikaalplaneerimise põhimõtted (maapinna kõrguse muutmine, sademete ärajuhtimine);
- pinnakatted.

4.6	Liiklus- ja parkimiskorraldus:
- krundi planeeritud kasutusotstarbele ja hoonestusele vastav parkimislahendus omal krundil;
- krundile pääsu asukoht ja /või piiri osa kust kohast väljasõidu rajamine on keelatud;

4.7	Tehnovõrkude ja –rajatiste asukohad:
anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, heitvee kanalisatsioon, küte, elektrivarustus, sidevarustus, välisvalgustus, hüdrantide paiknemine);
4.8	Keskkonnatingimused planeeringuga kavandatu elluviimiseks: lahendada jäätmekäitluse korraldamine.
4.9	Servituudid: kui planeeringu lahendus tingib servituutide seadmise vajaduse, näidata planeeringus servituudialad s.h. trasside servituudid.
4.10	Kuritegevuse riske vähendavad nõuded ja tingimused: lahendada vastavalt EV 809-1:2002.
4.11	Kui planeeringu koostamise käigus muutuvad lähteseisukohad ulatuses, mis ei muuda planeeringu põhilahendust ning linnavalitsus ja linnavolikogu juhtiv komisjon on muudatustega nõustunud, ei kuulu lähteülesanne muutmisele.

5 Detailplaneeringu koosseis 
5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500; 
5.4 Tehnovõrkude planeering M 1:500;
5.5 Detailplaneeringu lahenduse illustratsioon (makett või joonised);
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf failina) esitatakse ehitus- ja arhitektuurigrupile läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja, linnaarengu ja muinsuskaitse peaspetsialist);
7.2 Lääne-Eesti Päästekeskuselt;
7.3 Lääne maavanema poolt määratud täiendavad kooskõlastused, juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 komplekti paberkandjal;
-	digitaalselt, joonised jpg, dxf failina;
-	2 detailplaneeringu põhijoonist.

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja arhitektuurigrupp koos planeeringu koostajaga.

9. Detailplaneeringu vormistamine
Maakasutuse sihtotstarbed esitada Eesti Vabariigi Valitsuse 24.jaanuari 1995 määrusega nr 36 kinnitatud “Katastriüksuste sihtotstarvete liikide ja nende määramise aluste kinnitamine” kohaselt.

Lähteülesande juurde kuulub planeeritava ala situatsiooniskeem.